cyanic-selkie/wikianc huggingface dataset:
קארוס
חייו
לאחר הטיפול בצורך דוחק זה, נפנה קארוס לטפל במשימה בה החל קודמו: ניסיון להעצים את עושרה של רומא באמצעות כיבוש חלקים מן האימפריה הפרסית. בחורף 282/283 הכריז קארוס כי בכוונתו לכבוש מחדש את מסופוטמיה, כפי שתכנן פרובוס. דומה היה כי זו השעה הנכונה לכך. הממלכה תחת השושלת הסאסאנידית הייתה בשקיעה מאז מותו של המלך שאפור הראשון. באהרם השני (מלך 276 עד 293), היה המלך השלישי מאז מת שאפור בשנת 272 והיה טרוד באותה עת במלחמת אזרחים נגד אחיו הומיזד.
בתחילת שנת 283 עבר קארוס, עם בנו נומריאנוס, את אסיה הקטנה ופלש למסופוטמיה. הוא הביס את הצבא הפרסי וכבש את סלאוקיה ולאחר מכן את הבירה הפרסית, קטסיפון (קרוב לבגדאד של היום). כדי לחגוג את ההצלחה, הוענק לבנו הבכור, קארינוס, תואר אוגוסטוס.
קארוס תכנן להמשיך במסע המוצלח נגד הפרסים, אך אז, בערך בסוף יולי, נמצא לפתע מת באוהלו במחנה הקיסר ליד קטסיפון. סערת ברקים התחוללה זמן קצר לפני מותו וזה הוסבר באמצעות הרעיון שאוהלו נפגע על–ידי ברק כעונש של האלים על שחתר להרחיב את האימפריה מעבר לגבולות הראויים. קרוב לוודאי שהסבר מעוגן במסורת זה אינו נכון. דיווחים אחרים מספרים על כך שקארוס מת ממחלה, כששמועות מצביעות על כך שייתכן והורעל על–ידי אריוס אפר, הפרפקט הפרטוריאני ואבי אשתו של נומריאנוס. שמועה אחרת נוטה לייחס מעורבות לדיוקלטיאנוס, שהיה אז מפקד המשמר האימפריאלי. ייתכן והעובדה שדיוקלטיאנוס דאג זמן קצר אחרי כן לחיסולם של שני בניו של קארוס מחזקת דעה זו.
ראשית צמיחת גאולתנו
"ראשית צמיחת גאולתנו" הוא ביטוי המשקף את היחס המשיחי של חלקים בציונות הדתית למדינת ישראל, הרואה בה אתחלתא דגאולה - תחילת תהליך הגאולה. הביטוי מופיע לראשונה בתפילה לשלום המדינה, אשר חוברה ככל הנראה על ידי הרב יצחק אייזיק הלוי הרצוג.
רקע
אחת מברכות תפילת שמונה עשרה הנאמרת ביהדות בכל אחת משלושת תפילות היום, נקראת בשם מצמיח קרן ישועה. ברכות אשר נאמרות כך מימות אנשי כנסת הגדולה או לכל המאוחר נערכו שוב בסמוך לחורבן בית המקדש השני.
השימוש בשורש צ.מ.ח ובביטויים מקבילים לכך, מצויים לרוב בנבואות התנ"ך בנוגע לגאולת ישראל לעתיד לבוא.
על יסוד מינוחים אלה נוצר בעת החדשה הביטוי "ראשית צמיחת גאולתנו" כהיגד הנאמר בהקשר להבעת משמעותה של העת הזו בעיני הדוברים את הביטוי.
מקור הביטוי
היו שייחסו את הביטוי לרב אברהם יצחק הכהן קוק, אך לשון זהה אינה נמצאת בכתביו. המקום הראשון הידוע שבו נעשה שימוש בביטוי, הוא בתפילה לשלום המדינה:.
המחלוקת סביב הביטוי בשיח הדתי
אף על פי שהביטוי נאמר ברובם הגדול של בתי הכנסת שרוב מתפלליהם שייכים לציבור הדתי לאומי, ישנם בציבור זה אנשים המפקפקים ביחס לקביעה שהמדינה היא אכן "ראשית צמיחת גאולתנו", כלומר חלק מתהליך הגאולה.
יוסף שפירא, מראשי תנועת בני עקיבא והמפד"ל, הביע את דבקותו ברעיון שמייצג ביטוי זה בטקס השבעתו כשר בממשלת ישראל, כשהתחייב בהצהרתו לשמור אמונים "למדינת ישראל, ראשית צמיחת גאולתנו, ולחוקיה", ובכך שינה מן הנוסח הרשמי (לאחר מספר דקות נתבקש לשוב ולהצהיר מחדש).
גם השר אפי איתם הדגיש דבקותו ברעיון שמבטא ביטוי זה, באומרו "אלו הם מעמד ומועד ראויים מאין כמותם לנשיאת נאומי הראשון בכנסת ישראל, סמל ההתחדשות של מדינת ישראל, ראשית צמיחת גאולתנו, כאן בבירתנו, בירת הנצח שלנו, ירושלים עיר הקודש, במעמד של ישיבה חגיגית מיוחדת זו, לציון 100 שנותיה של הציונות הדתית".
לעומת גישתו של המחנה הדתי-לאומי, ציינה "ועדת טל" את גישתו השונה של המחנה החרדי:
הפקפוק בקרב הציבור הדתי לאומי, בהיותה של מדינת ישראל ראשית צמיחת גאולתנו, התעצם בעקבות השבר בעקבות הסכמי אוסלו וביצוע תוכנית ההתנתקות שפגעו בחזון ארץ ישראל השלמה. בעקבות תוכנית ההתנתקות אמר הרב שאר ישוב כהן, רבה של חיפה כי שינה לעצמו את הניסוח בתפילה לשלום המדינה לניסוח "שתהיה ראשית צמיחת גאולתנו", והיו שקראו בציניות למדינה "ראשית צניחת גאולתנו", ביטוי שיש המייחסים את טביעתו לרב יוסף קאפח, שהתבטא כך לאחר הסכמי אוסלו.
חלק מהרבנים הציוניים רואים במדינה לא "ראשית צמיחה" של הגאולה, אלא גאולה, גם אם לא שלמה, בין היתר על פי האמורא שמואל הקובע ש"אין בין העולם הזה לימות המשיח אלא שעבוד מלכויות בלבד". על פי שיטה זו עצם העצמאות המדינית של מדינה יהודית בארץ ישראל היא ההגדרה הבסיסית של הגאולה, ללא תלות במדיניותה של המדינה.
פט ראיין
פטריק קווין ראיין (באנגלית: Patrick Kevin Ryan; נולד ב-28 במרץ 1982) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-19 של מדינת ניו יורק מאז ספטמבר 2022. ראיין, חבר המפלגה הדמוקרטית, כיהן טרם היבחרו לקונגרס כנציב מחוז אלסטר.
ביוגרפיה
ראיין נולד וגדל בקינגסטון שבניו יורק. שניים מחבריו לכיתה בווסט פוינט הם חברי הקונגרס ג'ון ג'יימס ווסלי האנט. את השכלתו הגבוהה רכש באקדמיה הצבאית של ארצות הברית, שם השלים לימודי תואר ראשון בפוליטיקה בין-לאומית, ובאוניברסיטת ג'ורג'טאון – שם קיבל תואר שני בלימודי אבטחה. בשנים 204–2009 שירת ראיין כקצין מודיעין קרבי בצבא ארצות הברית. מ-2009 עד 2011 עבד כסגן מנהל בחברת "בריקו טכנולוגיות", וב-2011 הוסיף לייסד את חברת התוכנה "Praescient Analytics". בין השנים 2015–2017 היה סמנכ"ל בכיר ב-"Dataminr", פלטפורמת בינה מלאכותית. ב-2018 וב-2019 עבד כיועץ בארגון "New Politics".
כנציב המחוז יזם ראיין תוכנית למיסוד הכנסה בסיסית אוניברסלית, שבה כמאה משפחות במחוז השתכרו ב-500 דולר אמריקאי לחודש. בנוסף פעל לחקיקה של מספר יוזמות להגנת הסביבה במחוז אלסטר, והתחייב להעביר באופן מלא את הפעילות של ממשלת המחוז לאנרגיה מתחדשת עד 2030 ולקדם שותפות עם המכללה הקהילתית המקומית "SUNY Ulster" למען משרות בתעשיית האנרגיה הירוקה. ב-14 בינואר 2020 הביע ראיין את תמיכתו בפיט בוטיג'ג' במסגרת הבחירות המקדימות לנשיאות ארצות הברית במפלגה הדמוקרטית 2020, בשל שירותו הצבאי של בוטיג'ג' וחזונו הפרוגריסיבי.
התמודדותו הראשונה של ראיין לבית הנבחרים של ארצות הברית הייתה בבחירות 2018. בבחירות המקדימות של המפלגה הדמוקרטית במחוז הקונגרס ה-19 של ניו יורק גרף ראיין 18% מהקולות, לעומת 22 האחוזים שגרף אנטוניו דלגאדו. לאחר שדלגאדו התפטר מהקונגרס ב-25 במאי 2022 בשל מינויו לסגן מושלת ניו יורק, הכריז ראיין כי יתמודד בבחירות המיוחדות להחלפתו. ב-9 ביוני נבחר ראיין למועמד המפלגה הדמוקרטית בידי יושב ראש סניפי המפלגה ברחבי ניו יורק.
בבחירות המיוחדות לבית הנבחרים ב-23 באוגוסט 2022 התמודד ראיין מול מועמד המפלגה הרפובליקנית מארק מולינרו. ראיין נתפס כאנדרדוג מכיוון שבכל הסקרים פיגר מאחורי מולינרו ופרשנים שונים העריכו כי חוסר הפופולריות של נשיא ארצות הברית ג'ו ביידן יהווה אבן נגף בדרך להצלחתו של ראיין. עם זאת, ביום הבחירות גבר ראיין על מולינרו ביחס של 51.1%–48.8%, במה שנחשב למהפך. ראיין הוסיף להתעלות על ניצחונו של ביידן במחוז בבחירות 2020 לנשיאות ב-0.8%. משניסו הפרשנים הפוליטיים להסביר את ניצחונו של ראיין, יוחסה לו תמיכתו בזכות להפלה מלאכותית בעקבות פסק דין דובס נגד הארגון לבריאות נשים בג'קסון, אשר ביטל פסק דין רו נגד וייד. ראיין הושבע לתפקידו ב-13 בספטמבר 2022 ובבחירות הרגילות בנובמבר 2022, נבחר לכהונה מלאה.
יניב
{{פירושונים| אישים:
ראו גם
}}
1707 בצרפת
שנת 1707 בצרפת הייתה השנה בה צרפת ציינה 720 שנות לאום.
רנה פאקט
רנה ג'יין פאקט (באנגלית: Renee Jane Paquette; נולדה ב-19 בספטמבר 1985) הידועה יותר בשם הבמה שלה, רנה יאנג, היא מראיינת ומגישת שידור קנדית. היא מוכרת בעיקר בשל תקופתה בארגון ההיאבקות האמריקאי, ה-WWE. כמו כן, רנה היא שדרנית ספורט ודוגמנית מזדמנת.
החיים שלפני
פאקט נולדה בטורונטו, אונטריו. לאחר תקופת התיכון, היא הצטרפה לכמה קולג'ים והחלה ללמוד אלתור. בגיל 19 היא עברה ללוס אנג'לס, קליפורניה כדי לרדוף אחר החלום שלה להיות שחקנית קומדיה, אך מאוחר יותר שבה לטורונטו ונבחנה עבור סרטים, קטעי מוזיקה ופרסומות.
רשת הטלוויזיה סקור (2009–2012)
פאקט החלה לעבוד בעבור רשת הטלוויזיה, סקור, לקראת סוף שנת 2009 בתוכנית שנקראה "Right After Wrestling". היא הופיעה בתוכנית לצד ארדה אוקל, מאורו רנאלו ושופט ה-WWE לשעבר, ג'ימי קורדראס.
WWE (2012–2020)
פאקט חתמה על חוזה עם ה-WWE באוקטובר 2012, שם בחרה את שם הבמה רנה יאנג (כמחווה לניל יאנג). את הופעת הבכורה שלה בארגון ערכה ב-29 במרץ 2013 בתוכנית סמאקדאון בריאיון עם רנדי אורטון, ביג שואו ושיימוס. בנוסף לכך, היא הייתה חלק מצוות השידור לצד סקוט סטנפורד, של המופע המקדים לאירוע סדרת ההישרדות 2012. יאנג ערכה את הבכורה שלה כמראיינת מאחורי הקלעים של NXT ב-23 בינואר.
יאנג הייתה הצלע השלישית בתוכנית האינטרנטית "JBL וקול", ששודרה בערוץ היוטיוב הרשמי של ה-WWE, עד לביטול התוכנית ביוני 2015. כמו כן, היא הנחתה את התוכנית WWE Vintage Collection לצד חבר היכל התהילה, ג'ין אוקרלונד.
בספטמבר 2013, יאנג ערכה את הבכורה שלה ב-NXT כחלק מצוות השידור. היא החלה להיות הפרשנית בקרבות של הדיוות של NXT. מ-3 ביולי 2014 עד לתחילת שנת 2015, יאנג הייתה הפרשנית של התוכנית WWE Superstars, לצד טום פיליפס. בחודש אפריל 2015, יאנג הנחתה את התוכנית שלה שנקראה Unfiltered with Renee Young ושודרה בערוץ ה-WWE Network, ובה היא ראיינה עובדים מה-WWE. בחודש יוני, יאנג הייתה המנחה המשנית לעונה השישית של התוכנית Tough Enough, לצד כריס ג'ריקו.
ב-20 בדצמבר 2016 במסגרת התוכנית סמאקדאון, יאנג ראיינה את האלוף הבין יבשתי, המיז, לאחר ההגנה המוצלחת שלו על התואר נגד אפולו קרוז. לאחר שיאנג שאלה את המיז שאלה על ה"אובססיה" שלו עם דין אמברוז, מיז הגיב באופן סרקסטי על ידי חשיפת היחסים במציאות בין יאנג לבין אמברוז, מה שגרם לה לסטור למיז. ב-27 בדצמבר יאנג התעמתה עם אשתו על המרקע ובמציאות, מאריס. בשבוע לאחר מכן, מאריס סטרה ליאנג כחלק מנקמה על המעשה שלה שבועיים קודם. תגובה נוספת על בעלה, אמברוז, הגיעה ב-1 בינואר 2018 במסגרת התוכנית Raw, במהלך ראיון של יאנג עם סמואה ג'ו שאמר שאמברוז הפך לבעל שנשאר בבית, זאת לאחר שסמואה ג'ו פצע אותו כחלק מהעלילה.
ב-9 באוגוסט 2018, ה-WWE הודיעו שיאנג תצטרף לצוות השידור של התוכנית Raw באופן חד פעמי, שתשודר ב-13 באוגוסט מגרינסבורו, צפון קרוליינה. בשורה זו הפכה את יאנג לאישה הראשונה שתשדר פרק שלם של התוכנית Raw. הבכורה שלה בצוות השידור של Raw כללה גם את החזרה מפציעה של בעלה, דין אמברוז אשר הופיע לקראת סוף התוכנית. ב-10 בספטמבר, המינוי שלה לצוות השידור של התוכנית Raw הפך להיות קבוע.
יאנג בישרה על העזיבה שלה את ארגון ה-WWE באירוע סאמרסלאם באוגוסט 2020, כאשר זאת הייתה למעשה ההופעה האחרונה שלה בחברה.
ערוץ יוטיוב (2021 - הווה)
יאנג מתחזקת ערוץ יוטיוב בו היא מראיינת כוכבי היאבקות בעבר ובהווה כאשר לרוב אלו כוכבי WWE לשעבר כגון פול וייט ג'וניור, סי. אם. פאנק ומתאבקים נוספים.
חיים אישיים
על עצם היותה מעריצת היאבקות, פאקט אמרה: "הייתי נוכחת בכמה אירועי היאבקות וברסלמניה 6. אבא שלי היה מקדם אירועים והוא הכניס אותי לאירועים. אני זוכרת שכילדה זכיתי לפגוש מאחורי הקלעים את סטון קולד סטיב אוסטין, טריפל H, צ'יינה וטריש סטרטוס, אז זה מאוד כיפי בשבילי שאני כאן. הלכתי בדרך אחרת לגמרי מאשר להפוך למתאבקת ב-WWE."
מאז שנת 2013, פאקט יצאה עם ג'ונתן גוד, שמוכר יותר בשם הבמה שלו, דין אמברוז. ב-12 באפריל 2017, פאקט פרסמה בדף הטוויטר שלה שהיא וגוד נשואים. בנובמבר 2020, גוד הודיע שפאקט נמצאת בהיריון.
ק"ק כנסת ישראל
ק"ק (קהילה קדושה) כנסת ישראל (באנגלית: United Synagogue - איחוד בתי הכנסת), ובשמו העברי, הוא ארגון יהודי-בריטי שנוסד בשנת 1870, באישור הפרלמנט הבריטי. כיום, חברות בארגון זה 62 קהילות יהודיות אורתודוקסיות. זהו הארגון הדתי היהודי הגדול ביותר בממלכה המאוחדת ולמעשה בכל אירופה. בראש הארגון עומד הרב הראשי של אנגליה, ובית דינו שמשמשים כסמכות הרבנית, לצד הנשיא וחבר הנאמנים הנבחרים בבחירות מדי שלוש שנים.
הארגון עוסק ותומך במפעלי צדקה וחינוך, בנוסף לענייני הדת. ערכי הארגון נובעים מעקרונות התורה וההלכה.
היסטוריה
לפני גירוש יהודי אנגליה בשנת 1290, התפקיד הדומה ביותר לרב ראשי היה "Presbyter Judaeorum", ממונה מטעם הממשל על היהודים. היסטוריונים חלוקים בדעותיהם באשר לתפקידו וייתכן שתפקידו היה דומה לזה של רב ראשי. תפקיד הרב הראשי של בריטניה במתכונתו הנוכחית חודש בשנת 1704. הרב שלמה הירשל, ששימש בתפקיד זה בשנים 1802 - 1842, נכשל בנִסיונו לבלום את התפשטות התנועה הרפורמית באנגליה. על רקע זה, בשנת 1866, החל הרב הראשי הבא של בריטניה- הרב נתן מרקוס אדלר, במגעים לאיחודם של שלושת בתי הכנסת האשכנזים של הסיטי של לונדון: הגדול, החדש והמברו, בנוסף לבתי כנסת המסונפים להם ברובע בייזווטר שבלונדון.
האיחוד הוכרז באופן רשמי בשנת 1870, עם הכרה רשמית של הפרלמנט. ההשפעה הישירה של הארגון הייתה בעיקר על אומות הבית של בריטניה, ובאופן עקיף, גם על כל יהודי האימפריה הבריטית וחבר העמים הבריטי. הארגון מנוהל על ידי מועצה נבחרת המייצגת את הקהילות המרכיבות אותו. נשיא בית הכנסת בשנת 1910 היה נתן רוטשילד (הלורד רוטשילד הראשון).
ארגון
ההנהגה הרבנית של ק"ק כנסת ישראל, היא בסמכות הרב הראשי ובית דינו. המנהיגות הקהילתית כוללת את הנשיא והנאמנים (שבעת טובי העיר).
בין פעילויות הארגון נמנות פעולות איסוף והחלוקת כספי צדקה למטרות שונות. למעשה הארגון החל לפעול בשנת 1870, אך באופן רשמי, הארגון נרשם כארגון צדקה רק ב-2 ביוני 1965.
תקנות הארגון מעת יסודו בשנת 1870, היו בעבר המסמך החוקתי העיקרי של ארגון הצדקה. בהמשך, למסמך זה נוסף תקנון ק"ק כנסת ישראל, שעבר במועצת הקהילה באפריל 1999, והסדיר את יעדי וחשיבות הצדקה, לצד סמכויות הנאמנים והמועצה. התקנון הסדיר את מערכת התפקידים בבתי הכנסת החברים בארגון, וכן קבע את תקנות הבחירות, שקבעו כי חבר הנאמנים ייבחר כל שלוש שנים.
היחס בין ק"ק כנסת ישראל לקהילות החברות בארגון הוסדר על ידי תוכנית שותפים ("Affiliate Scheme").
הצוות המקצועי
מועצת הנאמנים, בראשות הנשיא, מעבירה את הוראותיה למנהל העסקים הראשי, שאחראי על אנשי הצוות המקצועי.
שמורת תנוריה
שְׁמוּרַת תַנּוּרִיֶּה היא שמורת טבע קטנה הנמצאת במרכז רמת הגולן ומתפרסת על פני כ-444 דונם. השמורה ממוקמת על גדות נחל תנוריה שהוא נחל איתן, כשני קילומטר צפונית למושב יונתן ברום של כ-600 מטר.
בשמורה גדל אירוס הגולן, שהוא מין נדיר ממשפחת האירוסיים. השמורה נפרשת לאורך שתי גדות הנחל ורוחבה המרבי הוא כ-300 מטרים. בנוסף לאירוס הגולן, גדלה על גדת הנחל צמחייה ענפה המיוחסת להיותו נחל איתן.
השמורה הוקמה בתחילת שנות השמונים, במטרה לשמר את אירוס הגולן. באזור שמורת תנוריה יש שמורה נוספת לאירוס הגולן - שמורת חושניה. בנוסף, קיימת פריחת אירוסים באזור רכס חזקה.
מושב יונתן הסמוך עושה שימוש בשטח השמורה לרעיית בקר, שעוזרת לשימור הפרח.
ולנטין מוסקבין
ולנטין ארטורוביץ' מוסקבין (באוקראינית: Валентин Артурович Москвін) (נולד ב 8 בינואר 1968 באיוונו-פרנקיבסק) הוא כדורגלן עבר אוקראיני ששיחק בעמדת החלוץ. כיום מאמן קבוצות נוער וקבוצות חובבים באוקראינה.
ביוגרפיה
מוסקבין גדל במחלקת הנוער של מועדון הכדורגל ספרטק איוונו-פרנקיבסק. בשנת 1985, בהיותו בן 17, עלה לסגל הקבוצה הבוגרת של המועדון (ששיחקה אז בליגה הסובייטית השנייה). לאחר שלוש שנים עבר לקבוצת הצמרת האוקראינית דניפרו דנפרופטרובסק. מוסקבין שיחק בשורות דניפרו (במצטבר) שבע שנים. בעונת 1993-94 שיחק מוסקבין בישראל בקבוצת הפועל כפר סבא. ובתום העונה חזר לשחק בדניפרו.
בשנת 1996 עזב את דניפרו סופית, וחתם לעונה אחת בקבוצת קריוובאס קריבי ריג. בסוף 1997 הוזמן לשחק בקבוצת טיסמניצה שהפכה מקבוצת חובבים לקבוצה מקצוענית ושיחקה בליגה האוקראינית השנייה. מוסקבין שותף בכמה משחקים, אך נאלץ לפרוש ממשחק פעיל בשל פציעה.
מוסקבין זומן כמה פעמים לסגל נבחרת אוקראינה, אך שותף במשחק אחד בלבד - משחק ידידות מול נבחרת בלארוס בשנת 1992.
לאחר פרישתו ממשחק פעיל פנה מוסקבין אל קריירת האימון, וכיום הוא מאמן קבוצות נוער וחובבים במערב אוקראינה.
ג'ון קונסטנטין
ג'ון קונסטנטין (באנגלית: John Constantine) הוא דמות בדיונית של אנטי-גיבור המופיעה בחוברות הקומיקס ביקום DC קומיקס. הדמות הופיעה לראשונה בחוברת Swamp Thing Vol.2 #37 מיוני 1985 ונוצרה על ידי הכותב אלן מור והמאיירים סטיב ביזט וג'ון טוטלבן. לפני האתחול המחודש של יקום DC, קונסטנטין היה הפרוטגוניסט של סדרת Hellblazer, הסדרה הוותיקה ביותר תחת חותם "ורטיגו" מאז 1988, שהסתיימה ב-2013 והוחלפה בסדרת הסולו Constantine.
ג'ון קונסטנטין הוא בלש תורת הנסתר, ציניקן בריטי המבקש לחיות חיי כישוף וסכנה, אם כי הוא למעשה הומניסט בעל רגשי חמלה ככלות הכול, שמנסה להתגבר על השפעתם של גן עדן וגיהנום על האנושות. המוטיבציה שלו יכולה להתבטא רק בהתמכרותו לאדרנלין. כמו כן, הוא מתואר כמוקד משיכה למוזרויות. בעבר התרחשה עלילת הקומיקס בעולם המודרני, ביקום כיס בו גיבורי-העל אינם נזכרים כמעט, למעט מספר שיתופי פעולה עם דמויות על-טבעיות כזטאנה, חלום, פנטום סטריינג'ר והיצור מן הביצה. כיום הדמות משתתפת ביקום המרכזי של חברת DC קומיקס, ומופיעה בין היתר בחוברות "ליגת הצדק האפל".
דמותו של ג'ון קונסטנטין מדורגת במקום השלישי ברשימת 50 דמויות הקומיקס הגדולות של כל הזמנים לפי מגזין אמפייר וכן במקום ה-29 ברשימת גיבורי-העל הגדולים, לפי אתר IGN. את דמותו מגלם בסרט הלייב אקשן "קונסטנטין" השחקן קיאנו ריבס. בשנים 2014–2015 עלתה לשידור ברשת NBC סדרת טלוויזיה לייב אקשן על דמותו של קונסטנטין, כאשר בתפקיד הראשי גילם אותו השחקן מאט ראיין. ראיין גילם את דמותו בתפקיד אורח בעונה הרביעית של סדרת הלייב אקשן "החץ" ובתפקיד ראשי בסדרה "אגדות המחר", וכן דובב את הדמות בסרט אנימציה המבוסס על קבוצת "ליגת הצדק האפל".
יצירת הדמות
הדמות ג'ון קונסטנטין נוצרה במקור על ידי אלן מור בסדרת האימה "היצור מן הביצה". בהופעתו הראשונה, הוא היה מכשף הלובש מעיל גשם ומראהו הפיזי הזכיר במידה ניכרת את הזמר סטינג. למעשה, הוא נוצר משום שהאומנים של "היצור מן הביצה" בתקופה הזו, סטיב ביזט וג'ון טוטלבן, שהיו מעריצים של להקת פוליס, רצו לצייר דמות שנראית כמו סטינג. קונסטנטין הופיע בסדרות קומיקס נוספות כמו "סנדמן" ו"ספרי הקסם".
בשנת 1988, הדמות קיבלה סדרה משלה בשם "הלבלייזר" (Hellblazer). השם המקורי של הסדרה תוכנן להיות "הלרייזר" (Hellraiser), אך שם זה נפסל לאחר שיצא לאקרנים סרט אימה הנושא את אותו שם. הצוות האומנותי המקורי של הסדרה כלל את הכותב ג'יימי דלאנו, המאייר ג'ון רידג'וויי ואמן הכריכות דייב מקין. כותבים נוספים אשר עבדו על הסדרה כוללים את גארת' אניס, שהיה בסדרה בתחילת הקריירה שלו ויצר את אחת ההרצות המפורסמות על הסדרה; וורן אליס, שעזב לאחר שסיפור שפרסם לסדרה צונזר; בריאן אזארלו, ג'ון סמית' ומייק קארי. המאיירים כללו את מארק בוקינגהאם וסטיב דילון.
"הלבלייזר" הוא קומיקס אפל, ודמותו הראשית נוהגת לעשות מעשים מפוקפקים בעולם מודרני זה של קסמים אפלים, ונתקלת רבות בבעיות על טבעיות. לעיתים הוא נועז כגיבור, אך לעיתים קרובות יותר ג'ון קונסטנטין לא נלחם רק כדי לשרוד ומביא על עצמו רק אויבים נוספים. קונסטנטין הוא גם נצלן מאוד, והקריב הרבה אנשים כדי להציל את עצמו. זיכרונות אלה מלווים אותו, והוא מוצא את עצמו נרדף פעמים רבות על ידי רוחות רפאים ואנשים אותם ניצל.
ביבליוגרפיה
הסדרה נאספה בספרי כריכה רכה:
כמו כן, קיימים עוד מספר ספרים העוסקים בסדרה ובדמות:
יצחק שלו
יצחק שלו (5 ביולי 1918, כ"ה בתמוז תרע"ח - 13 ביולי 1992, י"ב בתמוז תשנ"ב) היה משורר, סופר ומסאי ישראלי.
ביוגרפיה
יצחק שלו נולד בטבריה, לצפורה ולמאיר בסלבסקי (שם המשפחה עוברת לשלו ב-1926), ובגיל שלוש עבר עם משפחתו לירושלים. למד בבית הספר "תחכמוני" שבו, לפי עדותו, רכש אהבה גדולה לתנ"ך. אחר-כך למד בגימנסיה העברית בירושלים. הוא היה חבר בארגון האצ"ל, אך עזב אותו ושירת בצבא הבריטי עם היוודע גורל היהודים במלחמת העולם השנייה. אחר כך השתלם בבית המדרש למורים בית הכרם. הוא שימש כמורה בבית הספר לבנים, בגימנסיה העברית בירושלים ובבית הספר התיכון ליד האוניברסיטה העברית, ואז בבית המדרש למורים בו למד בעלומיו. בשנות ה-50 של המאה ה-20 נמנה עם חברי שורת המתנדבים. בשנת 1955 השתתף בעריכת הגדה ליום העצמאות.
היה חבר האקדמיה ללשון העברית וועדת השמות הממשלתית, וכן כיהן כנציג האקדמיה וכיו"ר הוועדה ללשון השידור ברשות השידור.
יצחק שלו נפטר בירושלים. על מצבתו בהר המנוחות חקקו בניו ובתו את השורה "עבד העיר הזאת", מתוך אחד משיריו על ירושלים.
ארכיונו האישי שמור בספרייה הלאומית.
עמדותיו
שלו היה מהתומכים בארץ ישראל השלמה ובין מלחמת העצמאות למלחמת ששת הימים היה מעלה על נס את הכמיהה אל שטחי יהודה ושומרון, ואף אל הגולן והבשן. לאחר מלחמת ששת הימים היה ממארגני ההפגנה נגד מסירת ארמון הנציב לידי האו"ם. נמנה עם מייסדי התנועה למען ארץ ישראל השלמה (1967). במאי 1974 היה בין שובתי הרעב נגד כוונות לנסיגה ברמת הגולן.
כתיבתו
מגיל צעיר כתב שלו שירים, ומוריו, בהם אהרן קציר, עודדו אותו להמשיך לכתוב. בגיל 25 שלח את שירו הראשון לפרסום ב"מאזנים" ומאז שיריו התפרסמו בקביעות בעיתונים שונים.
ספר שיריו הראשון, "אוחזת ענף שקד", פורסם בשנת תשי"ב 1951. יצחק שלו התחבב על קהל קוראי השירה וזכה במספר פרסים ספרותיים. בשנת 1952 זיכה אותו הספר בפרס אוסישקין.
בסוף 1954 פורסם שמשרד החינוך הכניס את שיריו לתוכנית הלימודים לכיתות ה'-ח'.
בינואר 1955 זכה ספרו "קולות אנוש חמים" בפרס רופין. בשנת 1955 זכה שירו "אנחנו בעוג'ה שלחנו שלהבת" בתחרות של עיריית תל אביב לכתיבת המנון לחיל השריון.
הוא כתב גם ספרי סיפורת, שהידוע בהם הוא הרומן "פרשת גבריאל תירוש", ופרסם מאמרים בענייני ספרות באכסניות שונות, בהן מוספי ספרות בעיתונות היומית.
בשנת 1974 זכה בפרס רמת גן לספרות על הספר "שמלת הריון".
תוכני שירתו
לשלו הייתה זיקה מיוחדת לירושלים ולנופיה וקובץ שירים שלו תחת הכותרת "שירי ירושלים" יצא לאור בתשכ"ח.
נודע באהבתו לארץ ישראל והרבה לטייל בה ברגל. הוא הטיף גם לאחרים לעשות זאת, דבר שבא לידי ביטוי בפעילותו למען מפעלי טיולים רגליים במסגרות בתי הספר. בכלל זאת, התגעגע לשטחי יהודה והשומרון שהיו אז בידי ירדן ושאף לביטוי הגעגועים בספרות העברית. על כך כתב: "ייתכן שהכרח מדיני כופה עלינו, לפי שעה, ששום יהודי לא יצעד דרומה מרמת רחל ומזרחה מהר ציון, אבל זה ששום שיר או סיפור איננו צועד בכיוונים הללו, זאת לא אבין לעולם". ואכן בשירו "ירושלים דהשתא" כתב שלו:
חיים אישיים
נודע באהבתו הגדולה לתנ"ך. על ראשיתה, בבית הספר "תחכמוני", סיפר: "היה שם עמנו מורה-מחנך, מר אריה אלקלעי... הלכנו עמו לקבר רחל לבית לחם ולחברון, וממנו למדנו שתרמיל טיולים שיש בו צידה ואין בו תנ"ך משול לזבחי מתים". שלו ידע את התנ"ך על בוריוֹ. הוא השתתף בחידון התנ"ך הראשון וזכה במקום השני, אחרי עמוס חכם. הוא השתתף שוב בחידון השלישי.
שלו התחתן בשנת 1947 עם בתיה בן ברק מנהלל. בנם, הסופר מאיר שלו, אימץ השקפת עולם שמאלית משל אביו, אך על פי עדותו הדבר לא יצר ריחוק ביניהם. בספרו של מאיר שלו "הדבר היה ככה" מובאים כמה פרטים אוטוביוגרפיים על יצחק שלו, ומצוטט במלואו שיר שכתב.
קישורים חיצוניים
על יצירתו:
מכּתביו:
R-160
R-160 (רנתיסי-160, בערבית: رنتيسي-160) היא רקטה ארוכת טווח מייצור עצמי של ארגון חמאס. לטענת חמאס, טווח הרקטה הוא 160 קילומטר.
פיתוח
הרקטה נחשפה לראשונה במסגרת מבצע צוק איתן ביולי 2014. בעורף הישראלי חשבו תחילה כי מדובר ברקטת M-302, רקטה סורית בעלת טווח דומה שנמצאה בספינה קלוז סי שיורטה ע״י צה״ל במרץ 2014 במסגרת מבצע חשיפה מלאה. ככל הנראה מדובר בחיקוי של רקטה זו שיוצר באופן מקומי על ידי גדודי עז א-דין אל-קסאם. שם הרקטה מייצג את טווח ההגעה שלה בצירוף שם משפחתו של עבד אל-עזיז א-רנתיסי, ממייסדי תנועת חמאס, שחוסל על ידי צה"ל בשנת 2004.
ב-18 באפריל 2016 הופץ סרטון בידי חמאס שחשף טילים המסוגלים לפגוע בחיפה ותל אביב בעלי "טכנולוגיה חדישה" ובו הוצגו בפועל רקטות ה-R-160. על פי הערכות גורמי המודיעין בישראל הרקטה דומה לרקטות M-302 הסורית, ומבוססת על רקטת פאג'ר 5 האיראנית.
מבצע צוק איתן
הרקטה נכנסה לשימוש לראשונה ב-9 ביולי 2014 במהלך מבצע צוק איתן, עת שוגרו שתי רקטות לעבר חיפה לטענת חמאס, מרחק של כ-120 ק"מ. לפי התקשורת הישראלית נמצאו שברי הרקטות באזור חדרה ועתלית, כ-30 ק"מ דרומית לחיפה. יכולת השיגור של חמאס לעבר יישובי הצפון הפתיעה את צה"ל, שלא הזהירה כנגד יכולת זו את הרשויות המקומיות. בשיגור הראשון לא הופעלה אזעקה בחדרה.
ב-11 ביולי בוצע שיגור נוסף של הרקטה לעבר חיפה והיא ייורטה מול חופי עתלית.
במהלך המבצע צוק איתן שוגרו מספר רקטות R-160, מרביתן נורו לעבר חיפה אך נחתו בשטחים פתוחים באזור זכרון יעקב וחדרה, ששוכנות כ-30–40 ק"מ דרומית לחיפה. אלו הנקודות הצפוניות ביותר שידע הירי הרקטי מעזה במהלך הסכסוך הישראלי-פלסטיני.
שימוש מבצעי נוסף
ב-25 במרץ 2019, על רקע מתיחות בין חמאס לישראל, שוגרה מרפיח רקטה לטווח של 120 ק"מ ופגע בבית מגורים במושב משמרת. בנוסף להרס הבית בו פגע, גרם ההדף מהרקטה לנזק ל-30 בתים נוספים במושב. אף וייתכן שמדובר ברקטה M-75 משופרת, עקב הטווח הארוך ההערכה ע"פ גורמי המודיעין הייתה כי מדובר ברקטה מסוג R-160.
מוזיקה ניסיונית
המנהג נהיה משמעותי באמצע המאה העשרים, במיוחד בארצות הברית ואירופה. ג'ון קייג' היה מהמלחינים הראשונים שהשתמשו במושג ואחד המחדשים העיקריים של המוזיקה. בצרפת, כבר ב-1953 פייר שפר השתמש במושג "musique expérimentale" לתיאור יצירות שכללו מוזיק קונקרט ומוזיקה אלקטרונית. בנוסף, בארצות הברית בסוף שנות החמישים נעשה שימוש במושג לראשונה לתיאור מוזיקת מחשבים.
אפהליון ופריהליון
אַפְּהֶלְיוֹן (Aphelion) ופֵּרִיהֶלְיוֹן (Perihelion) הם שני האפסידים של גרמי שמים במסלולם סביב השמש, כלומר הנקודות על פני המסלול שבהן גרם השמים נמצא במרחק הגדול ביותר (אפהליון או אפואפסיס) או הקטן ביותר (פריהליון או פריאפסיס) מהשמש. מונחים זהים עבור כוכב השונה משמש הם אפסטרון (Apastron) ופריאסטרון (Periastron).
עקב שילוב של כוחות משיכה בין כוכבי הלכת במערכת השמש, הם נעים במסלולים אליפטיים סביב השמש. משמעות הדבר שהשמש אינה במרכז המסלול, אלא באחד משני מוקדי האליפסה, כך שבכל נקודה במסלול המרחק בינה לבין כוכב הלכת משתנה. בכל הקפה של השמש (כלומר, אחת לשנת שמש) עובר כוכב הלכת פעם אחת בנקודת האפהליון ופעם אחת בנקודת הפריהליון.
פריהליון ואפהליון של כדור הארץ
האפהליון של כדור הארץ נמצא במרחק של כ-152.1 מיליון קילומטרים מהשמש, וכדור הארץ עובר בו ב-4 או 5 ביולי. לעומת זאת, הפריהליון של כדור הארץ נמצא במרחק של כ-147.1 מיליון קילומטרים בלבד, והוא עובר בו ב-3 או 4 בינואר. עקב תופעת הנקיפה (precession), משתנה תאריך המעבר של כדור הארץ באפהליון ובפריהליון במחזור של 25,788 שנים, כך שבעוד כ-12,900 שנים מימינו יחול האפהליון בינואר והפריהליון ביולי.
ההבדלים במרחק מהשמש משפיעים רק במעט על עוצמת הקרינה הנקלטת בכדור הארץ, ולכן תרומת הפריהליון לחום של עונת הקיץ בחצי הכדור הדרומי בהשוואה לקיץ בחצי הכדור הצפוני אינה משמעותית. לעומת זאת, מעבר כדור הארץ באפהליון במהלך החורף הדרומי גורם לכך שהמסלול שהוא עושה בעונה זו ארוך יותר, ולכן התקופה שמיום השוויון האביבי (21 במרץ) עד יום השוויון הסתווי (22 או 23 בספטמבר) ארוכה בארבעה עד שישה ימים מהתקופה שמיום השוויון הסתווי לזה האביבי. משמעות הדבר שהחורף הדרומי ממושך יותר מהחורף הצפוני. הבדל זה, יחד עם הבדלים גאוגרפיים ואקלימיים נוספים, גורמים לכך שהחורף האנטארקטי קשה יותר מהחורף הארקטי.
טבלה זו מראה את תאריכי הפריהליון והאפהליון של כדור הארץ בשנים הקודמות ובשנים הבאות:
ארי שמאי
ארי שמאי (נולד ב-10 בנובמבר 1964) הוא עורך דין ואיש תקשורת ישראלי.
ביוגרפיה
שמאי נולד ב-10 בנובמבר 1964, וגדל בתל אביב. הוא התחנך בתיכון חדש בעיר ושירת בצה"ל בחטיבת הנח"ל.
לאחר שחרורו למד משפטים באוניברסיטת תל אביב ואת התמחותו המקצועית עשה אצל עורכי הדין ציון אמיר ורות דוד.
במהלך שנותיו כעורך דין, יצג דמויות בעלות פרופיל ציבורי גבוה, כגון השר לשעבר גונן שגב; הכדורגלן אלי כהן, הזמרת עדנה לב ורוני ליבוביץ ("האופנובנק").
מאז שנת 2005 משמש כעורך הדין של יגאל עמיר, רוצחו של ראש ממשלת ישראל יצחק רבין.
קריירה תקשורתית
את דרכו ברדיו החל בגלי צה"ל ובגלגלצ, שם שידר בין השנים 1993–1997 את תוכנית המוזיקה הים תיכונית "מיזוג אוויר".
בשנת 1998, החל לשדר בתחנת הרדיו האזורית רדיוס 100FM את התוכנית "אהבנו", שעברה בהמשך לתחנת רדיו לב המדינה.
שמאי חבר פאנל בתוכנית "האולפן הפתוח" בערוץ 20, ובין דצמבר 2016 למרץ 2017 הנחה את התוכנית "הפטריוטים אקספרס".
הוא היה בעל פינת ספורט ברדיו וכתב טור במקומון "זמן תל אביב". הוא אף הנחה את האולפן של מונדיאל 2006 בערוצי שלם וצפה של חברת צ'רלטון. הוא בעל טור דעה באתר ONE ומשתתף קבוע בתוכנית "המנהלת" המשודרת בערוץ ONE. היה גם חבר בפאנל התוכנית הקומית "מהדורה מוגבלת" ששודרה בערוץ ביפ וכן השתתף בעונה השנייה של תוכנית הדוקו-ריאליטי "גולסטאר" ששודרה בשנת 2013. משתתף קבוע בפאנל התוכנית "יציע העיתונות" בערוץ הספורט לצד אלי סהר וטליה סלנט.
שמאי היה חבר קבוע בתוכנית הפטריוטים בעכשיו 14.
חשדות לפלילים
בינואר 2009 נעצר יחד עם עוד מספר אנשים בחשד לעברות מין וסמים, וב-2010 הוחלט שלא להגיש נגדו כתב אישום והתיקים נסגרו מחוסר ראיות. שמאי הואשם גם בהחזקת סם לשימוש עצמי, תיק זה נסגר עקב חוסר עניין לציבור. ביוני 2009 היה מעורב בפציעת תינוקת בשוגג לאחר שהשליך סכין, לעבר בעל דוכן בשוק ראשון לציון.
במאי 2010 הורשע בעבירות מס ונגזרו עליו ארבעה חודשי מאסר על תנאי וקנס כספי.
עמדותיו
עם זאת, בינואר 2019 הודיע שמאי כי יצביע למפלגת הליכוד בבחירות לכנסת העשרים ואחת. בהסבר לדברים אמר: "אני עדיין בעד ללמד את מה שקרה בנכבה בבתי ספר, אני עדיין חושב שמפעל ההתנחלויות של חבריי היה עוול לסיכוי של שלום, אני עדיין חושב שהייתי מוכן להחזיר המון שטחים כולל בעיר מסוימת קדושה בשביל שלום אמת. אני אצביע בנימין נתניהו – חצי הצבעה רגשית הייתי ילד ליכודניק וחצי בגלל העוול שעושים לו". שמאי הוסיף ואמר: "זה לא שאני שונא את הליכוד, אני שונא את אלו ששונאים אותו."
ב-21 בפברואר 2023 אמר שמאי בתוכנית הפטריוטים המשודרת בעכשיו 14 כי "האנשים האלה שמדברים על אחדות ופילוג העם הם נכדיהם וניניהם של בני הבליעל מגטו ורשה שסירבו להילחם נגד הנאצים". בעקבות דברים אלו הושעה מהשתתפות בתוכנית, אולם ב-21 במרץ חזר להופיע בתוכנית.
ב-30 ביולי 2023 השתתף כפאנליסט בתוכנית הפטריוטים בערוץ 14. בעקבות החלטת בג"ץ על "חוק טבריה" לפיה לא יהיה תקף בבחירות הקרובות בשל היותו פרסונלי, אמר שמאי כי "אם בג"ץ נגד חוקים פרסונליים, הגיע הזמן לשחרר את יגאל עמיר [מרשו של שמאי], כי גם נגדו חוקקו חוקים פרסונליים". דבריו עוררו ביקורת, והערוץ הודיע על הפסקת הזמנתו להשתתף בתוכניות הערוץ.
חיים אישיים
ב-2012 נישא לכדורסלנית ירדן כץ, אך כעבור כשלוש שנים הם התגרשו.
בשנת 2019 נולדו לו תאומים, אותם הוא מגדל במסגרת הורות משותפת.
מתגורר בפתח תקווה.
איוואן ניפונטוב
ניפונטוב התחרה במשחקים האולימפיים בלונדון 2012 וזכה במדליית הארד בקטגוריית המשקל עד 81 ק"ג.
במהלך הקריירה זכה ניפונטוב במדליות רבות בטורנירים מהסבב העולמי וביניהן מדליות זהב מטורנירי הגראנד סלאם במוסקבה וריו דה ז'ניירו.
מצויד
מצויד (באנגלית: Hung) היא סדרת דרמה קומית אמריקאית זוכת שני פסלוני גלובוס הזהב אשר החלה את שידוריה ב-28 ביוני 2009 עד 4 בדצמבר 2011 ברשת HBO ונוצרה על ידי דימיטרי ליפקין וקולט ברסטון. בישראל הסדרה משודרת ב-Yes Stars Drama, גם בפורמט שידורי HDTV. כוכב הסדרה הוא תומאס ג'יין המגלם את ריי דרקר, גבר גרוש העוסק בשירותי זנות גברית.
אטימולוגיה
Hung, באנגלית, פירושו "תלוי" אך מתייחס ככינוי לגבר בעל פין גדול מהממוצע. ההחלטה לתרגום השם בעברית ל"מצויד" נבעה מהכינוי העברי לגבר ה"מצויד" בפין גדול.
רקע עלילתי
"מצויד" עוקבת אחר ריי דרקר (תומאס ג'יין; זכור בעיקר בתפקידו הראשי בסרט "המעניש"), גבר מדוכא ומרושש בגיל העמידה המתקשה לנהל את חייו לאחר גירושיו ושריפת ביתו. הוא מאמן כדורסל בבית ספר על יסודי בפרברי דטרויט שבמישיגן. הוא אב לשני תאומים מתבגרים - דיימון ודרבי (צ'רלי סקסטון וסיאנוה סמית-מק'פי) אשר גרים עם אמם הנשואה בשנית, ג'סיקה (אן הייש). לאחר שביתו בו גדל והתחנך עלה בלהבות, הוא נותר ללא הרבה ברירות. בעזרת חברתו, טניה (ג'יין אדמס) הוא רואה הזדמנות "לשווק" את הפין גדול הממדים שלו ובכך להרוויח כסף. במהלך הסדרה הוא מנסה לשמור על חיים נורמלים, בזמן שמפרנס את עצמו בלילות כזונה גברית, בעסק שפתח עם טניה שנקרא "יועצי האושר".
פרסים
הסדרה זכתה למועמדויות רבות בפרסים שונים, וגרפה שני פרסי גלובוס הזהב בשנת 2009:
יודוך רעיוני
יוֹדוּךָ רַעְיוֹנַי הוא פיוט לשבת, אשר נכתב על ידי המשורר הרב ישראל נג'ארה מהמאה ה-16. השיר נדפס על ידי מחברו בספרו זמירות ישראל.
הפיוט מושר בלחנים שונים בכמה עדות, בפרט אצל יהודים רומניוטים, יהודי עדות המזרח ויהודים ספרדים.
אצל יהודי מרוקו מפייטים אותו בסדר הבקשות ל"פרשת בא", ואצל יהודי חלב הוא מושר בשירת הבקשות לשבת, ובקהילת יהודי בבל הוא מושר בדרך כלל בליל שבת.
מאיגרא רמא לבירא עמיקתא
מֵאִיגָּרָא רָמָא לְבֵירָא עַמִּיקְתָא הוא ביטוי ארמי שהשתרש בשפה העברית, ומשמעותו המילולית היא "מגג גבוה לבור עמוק".
מקורו של הביטוי בתלמוד, המספר על רבי יהודה הנשיא שהחזיק בידו את מגילת איכה, שבה קרא. כאשר הגיע לכתוב "הִשְׁלִיךְ מִשָּׁמַיִם אֶרֶץ תִּפְאֶרֶת יִשְׂרָאֵל" נפל הספר מידיו והוא קרא: "מאיגרא רם לבירא עמיקתא". על אף שבמקור מופיע התואר "רם", (ללא א' מיידעת), הנוסח שהשתרש הוא הצורה המיודעת: מאיגרא רמא.
רש"י מפרש את ההקשר של הביטוי: "כמה גדולה נפילה זו, אין לך גבוה ובור עמוק כמשמים לארץ". משמע, אם הנפילה מגג לבור עמוק היא חדה, הנפילה משמים לארץ, על אחת כמה וכמה.
שימושים בעברית
הביטוי מקובל, הן בעברית הספרותית והן בזו המדוברת, ונוהגים להיעזר בו במיוחד בתיאור מצבו של אדם, גוף, או דבר כלשהו, ששימש במעמד מכובד והגיע באחת למעמד נחות.
לעיתים נעשה שימוש בביטוי באופן הפוך: מבירא עמיקתא לאיגרא רמא, על מנת לבטא שינוי חד וחיובי.
וודי שו
וודי הרמן שוֹ השני (באנגלית: Woody Herman Shaw II; 24 בדצמבר 1944 – 10 במאי 1989) היה חצוצרן ומלחין ג'אז אמריקאי.
N12
N12 הוא אתר ואפליקציית חדשות ישראלית, המופעלים על ידי חברת החדשות של שידורי קשת. האתר והאפליקציה החלו לפעול בפברואר 2020. האות N בשם מתייחסת למילה News (חדשות) ו-12 מתייחס לשם המותג של חברת החדשות והאפיק בו משדרים את תוכניות החדשות, ערוץ קשת 12.
וודי שו
חייו
שו גדל בניוארק שבניו ג'רזי והחל את לימודי המוזיקה שלו בגיל 11. בתחילת הקריירה שלו שו הושפע מהחצוצרנים דיזי גילספי, קליפורד בראון, לי מורגן, פאטס נבארו, פרדי האברד ובוקר ליטל. כמו כן נגני הסקסופון ג'ון קולטריין ואריק דולפי, עמו הוא גם ניגן והקליט בראשית שנות השישים, השפיעו בצורה משמעותית על פיתוח סגנונו הייחודי.
N12
היסטוריה
במשך שנים, חברת החדשות, ששידרה בערוץ 2, נוהלה בבעלות משותפת של קשת ורשת, והחדשות ששידרה הופיעו גם באתרים של שתי הזכייניות. בינואר 2020, שנה לאחר ביטול האחזקה המשותפת, חברת החדשות הודיעה על הקמת האתר, שמטרתו להוות זרוע דיגיטלית לחדשות 12 שתספק דיווחים חדשותיים על פני כל היום, זאת בדומה לחברות החדשות הגדולות הפועלות ברחבי העולם. האתר והאפליקציה החלו לפעול ב-17 בפברואר 2020.
וודי שו
חייו
בשנות השישים הוא ניגן עם שליחי הג'אז של ארט בלייקי בתקופה שנחשבת לאחת התקופות הטובות בתוך שנות היובש של ההרכב. כמו כן הוא היה החצוצרן בהרכב של מקס רואץ' ושל הוראס סילבר. במתקופה זו ניגן באלבומים של אנדרו היל, ג'קי מקלין, מק'קוי טיינר, צ'יק קוריאה ואחרים.
N12
היסטוריה
ביולי 2020, ועדת החדשנות של איגוד השיווק הישראלי בחרה ב-N12 בין הזוכים בפרס ההשקה המנצחת לרבעון הראשון של 2020. לגבי הבחירה ב-N12 נימקו השופטים כי: "ההחלטה לשנות את הפורמט הוותיק בו מוגשות החדשות בדיגיטל, לצ'אט עם הכתבים המוכרים של חדשות 12, הוכיחה את עצמה. זאת מתוך תובנה צרכנית לפיה הקוראים יעדיפו לצרוך חדשות ב-N12 אם ישתכנעו שהכתבים הם העומדים מאחורי הכתבות באפליקציה. שבוע לאחר עליית הקמפיין לאוויר נרשמו קרוב לחצי מיליון הורדות ותוך חודשיים וחצי – 1.4 מיליון, והביא את N12 למקום הראשון בחנויות האפליקציות".
בפברואר 2021 עלה לשידור פודקאסט בהנחייתו של כתב חברת החדשות באירופה, אלעד שמחיוף, בשם "אחד ביום", ובו מובא נושא אחד בכל פודקאסט, ובו הוא מכוסה מזווית נרחבת בשיתוף כתבי ופרשני הערוץ.
וודי שו
חייו
במהלך שנות השמונים המשיך להוביל הרכבים בהצלחה נכבדת, וכן עבד בכמה פרויקטים משמעותיים עם הסקסופוניסטים דקסטר גורדון וקני גראנט, וכן עם החצוצרן פרדי האברד.
N12
היסטוריה
ב-25 במרץ 2021 האתר השיק גרסה חדשה עם 8 מדורים חדשים, ביניהם גם מדור מדע חדש ומדור ספורט חדש, שכולל גם את צ'אט הכתבים של ערוץ הספורט, אשר נקרא "צ'אט הספורט".
תכונות
העיתונאים של חברת החדשות לוקחים חלק פעיל ביצירת התכנים באתר. הם מדווחים באתר באופן שוטף, ולא רק בכתבות מצולמות אלא גם בדיווחים כתובים. בנוסף, גויסו כתבים ועובדים נוספים.
וודי שו
חייו
ב-27 בפברואר 1989 שו נפגע בתאונה בתחנת רכבת תחתית בברוקלין לאחר שנפל במורד גרם מדרגות עד לפסים. הגורמים לתאונה נותרו לא ידועים, ידוע רק שלשו היו בעיות ראייה קשות, וכן שככל הנראה במשך שנים רבות הוא סבל מבעיות בריאותיות הקשורות בשימוש בסמים.
N12
תכונות
באתר קיים רכיב המכונה "צ'אט הכתבים", המבוסס על קבוצת טלגרם פנימית, בה חברים כל כתבי ועורכי חדשות 12, ובה הם מתכתבים ומעדכנים זה את זה בזמן אמת – עוד לפני פרסום המידע בערוצי ההפצה הרשמיים של החברה. בצ'אט מתפרסמים עדכונים מידיים ושיחות בין כתבי חברת החדשות. צ'אט דומה באתר נקרא "צ'אט הספורט", המופעל על ידי כתבי ועורכי אתר ערוץ הספורט.
וודי שו
חייו
ב-10 במאי באותה השנה נפטר שו מאי-ספיקת כליות.
N12
תכונות
האתר מנוהל על ידי מערכת עצמאית, שמקום מושבה בנווה אילן. אתר mako מקבל את החדשות ממערכת N12. ההיבט המסחרי של האתר מנוהל על ידי קשת ובהפרדה מהחדשות.
אליפות ברית המועצות בשחמט 1972
אליפות ברית המועצות בשחמט 1972 הייתה תחרות שחמט שנערכה מ-16 בנובמבר עד 19 בדצמבר 1972 בבאקו שבברית המועצות. בתחרות השתתפו 22 שחמטאים. הזוכה בתחרות היה מיכאל טל, שצבר 15 נקודות מ-21 אפשריות.
אדובי קריאייטיב סויט
אדובי קריאייטיב סויט (באנגלית: Adobe Creative Suite) היא חבילה של תוכנות מחשב, הכוללת יישומים לעיצוב גרפי, עריכת וידאו ופיתוח אתרי אינטרנט. התוכנה כוללת יישומים שונים מבית היוצר של אדובי מערכות, כגון פוטושופ לעיצוב של תמונות וגרפיקה וקטורית, דרימוויבר ליצירה ועריכה של דפי אינטרנט, פלאש ליצירת אפליקציות פלאש (כמו משחקים וסרטונים), פרמייר פרו לעריכת וידאו ומגוון תוכנות נוספות.
הגרסה הראשונה של אדובי קריאייטיב סויט יצאה ב-2003.
ב-6 במאי 2013 הודיעה אדובי כי CS6 תהיה הגרסה האחרונה של הקריאטיב סויט, וכי הגרסאות העתידיות יהיו זמינות רק דרך המינוי לשירות הענן שלהם. אדובי גם הודיעה כי היא תמשיך לתמוך ב-CS6, תספק תאימות למערכות ההפעלה ותספק תיקוני באגים ועדכוני אבטחה במידת הצורך.
רחובות
רְחוֹבוֹת היא עיר במחוז המרכז בישראל. רחובות נוסדה כמושבה במישור החוף הדרומי בי"ד באדר תר"ן, 5 במרץ 1890, על ידי עולים חובבי ציון במסגרת חברת "מנוחה ונחלה". רחובות הוכרזה כעיר בשנת 1950. העיר חברה בארגון פורום ה-15.
העיר רחובות נודעת בזכות מכון ויצמן למדע והפקולטה לחקלאות של האוניברסיטה העברית הנמצאים בתחומה. בעבר הייתה ידועה כעיר שבה פרדסים רבים - על כן סמל התפוזים בדגלה - אך בעשור השני של המאה ה-21, יש בשטחה חקלאות הדרים פעילה מועטה, ואת מקומם של הפרדסים תופסת הבנייה החדשה. שכנותיה של רחובות הן: בצפון נס ציונה, בצפון-מזרח רמלה, במזרח כפר ביל"ו בדרום-מזרח מועצה אזורית גזר, בדרום קריית עקרון, בדרום מערב מועצה אזורית ברנר ויבנה, במערב ודרום מערב מועצה אזורית גן רווה, ובצפון-מערב גובלת רחובות בכפר אהרון ובטירת שלום הכפופים מוניציפלית לנס ציונה.
שם העיר
ביום הקמת רחובות, ליד הבאר בשטח המושבה נאם אהרון אייזנברג ואמר: “אחי, אתם רואים את המקום הזה, שועלים מהלכים בו והוא כלו ישימון אחד; אבל עוד תזכו לראות זקנים וזקנות וילדים משחקים ברחובות היישוב שיוסד פה”. אחריו נאם ישראל בלקינד והגה את שמה של המושבה. מקור שמה של העיר הוא בפסוקים מהמקרא:
היסטוריה
רחובות הוקמה בימי העלייה הראשונה כמושבה של עולים מפולין. העולים השתייכו לקבוצת "מנוחה ונחלה", ביניהם אהרון אייזנברג, בתיה מקוב וכן אפרים חרל"פ . מטרת הקבוצה שפעלה בוורשה הייתה הקמת יישוב יהודי בארץ ישראל שלא יהיה תלוי בכספיו של הברון רוטשילד. היא הוקמה כמושבה ביום י"א באדר תר"ן, 5 במרץ 1890 על ידי עולים מפולין שהתארגנו במסגרת חברת "מנוחה ונחלה", על עשרת אלפים דונם מאדמות דוראן, שנקנו על ידי יהושע חנקין, מבעליהן הערבי-נוצרי, בוטרוס רוק. העלייה לקרקע התבצעה ב-1 באוגוסט 1890 (ט"ו באב ה'תר"ן). יש המזהים את חרבת דוראן עם היישוב היהודי דורון המוזכר בתלמוד הירושלמי במסכת פאה. ברחוב דונדיקוב במרכז העיר התגלה בית בד גדול שמתוארך לתקופה זו.
בשנת ההקמה ניטעו כרמים של ענבים אשר נמכרו ליקב ראשון לציון הסמוך. בשנת 1904 ניטע במושבה הפרדס הראשון על ידי זלמן מינקוב. בעקבות הצלחת פרדס מינקוב החלו איכרי רחובות לטעת פרדסים נוספים, אשר נתנו לה ברבות הימים את הכינוי "עיר ההדרים". ההתיישבות התרכזה בתחילה סביב שני רחובות מקבילים-האחד, רחוב יעקב, שנקרא על שם יעקב ברוידא, ראש קבוצת מנוחה ונחלה, ורחוב נוסף מדרום לו שנקרא בהמשך רחוב בנימין, על שם הברון רוטשילד.
בשנת 1907 הגיעו למושבה עולים ראשונים מתימן אליהם הצטרפו עם הזמן באי שיירות נוספים מתימן, בייחוד מאזורי הערים חידאן וצעדה. העולים נקלטו בזכות יכולתם לעבוד בחקלאות כפועלים שכירים ועקב סיוע שהושיט להם תושב העיר אפרים זקס, ברכישת חלקת אדמה, שעליה הקימו בשנת 1909 את בתיהם הראשונים ובהמשך התפתחה לשכונת שעריים. לאחר מכן הקימו העולים מתימן שתי שכונות נוספות בעיר: "שכונת התימנים" ו"כפר מרמורק".
ב-23 ביולי 1913 (תרע"ג) הותקפה רחובות על ידי ערבים חמושים מהכפר זרנוגה, במה שהייתה אחת המתקפות הראשונות על היישוב החדש. בתקרית, שהחלה בעצירת גנבה חקלאית והסלימה, נהרג ערבי מזרנוגה ושומר עברי מראשון לציון בשם שמואל פרידמאן בדרכו לסייע למושבה.
ב-1914 אוכלוסיית המושבה מנתה 955 תושבים.
בתחילת שנת 1937 החלו הבריטים בהקמת מחנה צבאי (נקרא בפי המקומיים “הקמפ”), ברובו בשטח פרדס שוורץ. תחומי המחנה היו: רחוב הרצל ממערבו, רחוב גורדון מדרומו, רחוב הנשיא הראשון מצפונו ורחוב בוסתנאי ממזרחו. בשטח מצפון לרחוב נשיא הראשון הוקמו אורוות לסוסים (היום נכלל בשטח מכון ויצמן). בנוסף, הוחרמו מספר בתים ברחוב אייזנברג ואת בית גורפינקל ששימש מועדון לקציני הגדוד הסקוטי בשנים 1937–1941. יהודה פורר הורשה להמשיך להתגורר בתחומי המחנה, כיוון שעבד בו.
בשנת 1941 נחנכה ברחובות תחנת המשטרה שהקימו הבריטים.
רחובות הוכרזה כעיר בשנת 1950, כאשר היו בה מעל ל-18,000 תושבים.
אוכלוסייה
רחובות מאופיינת בחתך אוכלוסייה צעיר - למעלה ממחצית מתושביה הם עד גיל 40.
להלן גרף התפתחות האוכלוסייה ביישוב:
חינוך, השכלה ומדע
ברחובות שוכנים שני מוסדות להשכלה גבוהה ומחקר עיקריים:
בעיר פועלות מספר מכללות להשכלה גבוהה:
בעיר קיימים מספר בתי-ספר תיכוניים, מהם הגדולים הם קריית החינוך ע"ש עמוס דה שליט (במזרח העיר, ברחוב מנוחה ונחלה), בית-הספר ע"ש אהרן קציר (במערב העיר, ברחוב דב קליין), קריית החינוך למדעים (בדרום העיר, בדרך ירושלים), קריית החינוך ע"ש רון ארד (במערב העיר, רחובות ההולנדית), בתי-ספר תיכוניים אחרים של רשתות אורט ע"ש מקס שיין (בדרום העיר, ברחוב טשרניחובסקי), בית-הספר עמל, בית-הספר ויצו ובית-הספר טכנולוגי נעמת.
בעיר קיים בית ספר פתוח - בית ספר "השיטה", הנמצא בשכונת חבצלת. לבית הספר רצף חינוכי מגן חובה עד כיתה ט'. משנת 2019 נפתח מסלול דמוקרטי בבית ספר "רמת אלון", ובשנת 2019 נפתח בית ספר דמוקרטי דתי שנקרא "בראשית". כנהוג בבית ספר דמוקרטי, שמו נבחר בבחירות על ידי תלמידי בית הספר והוריהם, מתוך אוסף שמות שהוצעו על ידי התלמידים.
בעיר ישנם מספר מוסדות תורה המשתייכים לזרמים דתיים שונים. ישיבת הדרום היא ישיבה תיכונית ותיקה. בקמפוס שלה נמצאת ישיבת ההסדר אורות יעקב, המשלבת לימודי הוראה בלימוד תורה ישיבתי. בנוסף לישיבת הדרום הוקמה בעיר הישיבה התיכונית אמי"ת "עמיחי" עקב גידול באוכלוסייה הדתית בעיר. בנוסף לישיבות התיכוניות יש בעיר תיכון דתי ציוני - "המר". ברחוב בנימין שוכנת ישיבת מאור התלמוד הליטאית, הנחשבת לאחת הטובות מסוגה, ואליה מסונפות שתי ישיבות לצעירים - ישיבת "חכמת שלמה" בראשות הרב מיכאל חסין ו"ישיבה לצעירים מצוינים". לא הרחק ממנה פועלת ישיבת "הליכות חיים" המיועדת לחוזרים בתשובה. ישיבה ליטאית נוספת בשם "חכמה ודעת" הוקמה בשיכון מזרחי. בקריית קרעטשניף נמצאת ישיבת "שער אליעזר" החסידית, המסונפת לחצר. מלבד אלה ישנם בעיר כמה כוללים, תלמודי תורה, ישיבות קטנות ומספר רב יחסית של בתי מדרש. כמו כן קיימים בעיר מספר מוסדות חינוך של קהילת חב"ד ובהם ישיבה קטנה ותלמוד-תורה ממ"ד, שבו לומדים אף תלמידים למשפחות שאינן נמנות עם חסידי חב"ד.
חצרות וקהילות חסידיות
חסידות קרעטשניף הוקמה בעיר בתחילת שנות ה-50 של המאה ה-20 על ידי הרב דוד משה רוזנבוים, כיום בנשיאות בנו הרב מנחם אליעזר זאב. כ-250 משפחות מתגוררות ב"קריית קרעטשניף" וכ-80 משפחות נוספות בשכונת "פסגת קרעטשניף" הסמוכה. קהילת חסידי ויז'ניץ בעיר הוקמה בתש"נ, ומונה עשרות משפחות. הרב ישראל אליעזר אדלר כיהן כרב הקהילה כ-35 שנה, ובתשע"ב הוכתר לאדמו"ר על ידי קבוצה מחסידות ויז'ניץ, וחצרו נקראה חסידות דז'יקוב-ויז'ניץ. התגורר בעיר עד אמצע תשע"ט.
תנועות הנוער ברחובות
ברחובות פעילות 8 תנועות וארגוני נוער שונות: הצופים, הנוער העובד והלומד, כנפיים של קרמבו, אריאל, בני עקיבא, עזרא, חוגי סיירות של קק"ל והשומר הצעיר, הפועלות ב-18 סניפים ברחבי העיר. פעילות תנועות הנוער מתפרסת על רוב השכונות ורוב האוכלוסיות בעיר. הפעילות מופנית לתלמידים מכיתה ד' עד כיתה יב'.
במסגרת פעילות מחלקת הנוער של העירייה פועלת מתאמת פעילות נוער, שמתפקידה לתאם את הפעילות וליצור שיתופי פעולה בין תנועות הנוער הפועלות בעיר וחינוך והכשרה של רכזי התנועות אשר מפעילים חניכים ממגוון האוכלוסיות בעיר.
רבני רחובות
רבה הראשון של רחובות היה הרב העשיל מרגליות, שכיהן כרבה של רחובות עד שנת תרפ"ז, 1927. באותה שנה כיהן אחריו הרב אליהו עפרון למשך חצי שנה, ובמשך עשרים השנים הבאות כיהן הרב צבי שטיינמן כרבה של רחובות עד פטירתו בשנת תש"ז 1947. אחריו התמנה לרב של רחובות חתנו הרב צבי יהודה מלצר, בנו של הרב איסר זלמן מלצר. בשנת תשי"א 1951, פרש הרב מלצר מן הרבנות ותחתיו התמנה הרב אלימלך בר שאול והוא כיהן כרב העיר עד פטירתו יחד עם הרב יחזקאל כהן. את מקומם מילא הרב שלמה קוק, ולאחר שנספה בתאונת דרכים בשנת תשל"ב 1972, התמנה אחיו הרב שמחה הכהן קוק, ששימש בתפקיד עד פטירתו בשנת 2022. בשנת 2021 מונה הרב הראשי של אור יהודה הרב ציון כהן באופן זמני למחליפו של הרב שמחה הכהן קוק לאור מחלתו.
מפעלים ומוסדות ברחובות
ברחובות נמצא המרכז הרפואי קפלן, המשרת גם יישובים שכנים כמו אשדוד, גדרה, יבנה ונס ציונה. בעיר ישנם תחנת משטרה, כיבוי אש, מד"א אזורית, בית משפט השלום, משרדי ממשלה כגון משרד הפנים, משרד הרישוי, מס הכנסה וביטוח לאומי, וכן רבנות ראשית ומועצה דתית מקומית.
בעיר מפעלי תעשייה אחדים, שהבולטים בהם הם מחלבת תנובה ומפעל המיצים והמשקאות יפאורה-תבורי.
בעיר ישנו "פארק התעשיות רכטמן" אשר ממוקם במערב העיר הגובל בשכונת קריית משה, ובו פועלות חברות תעשייה שונות וכן גם מפעל הגלידות של פלדמן.
פארק המדע
בשנים האחרונות הפך המתחם, בנוסף להיותו מתחם חברות היי-טק ומשרדים, לאזור בילויים מועדף בקרב רבים מרחובות ומחוצה לה. קומות הקרקע של מבני משרדים רבים במתחם מאכלסות כיום מסעדות, פאבים, בתי קפה ושטחי מסחר אחרים. בכך מזכיר האזור את מתחם ההיי-טק של הרצליה פיתוח.
פארק הורוביץ
פארק הורוביץ הוא פארק תעשיית היי-טק נוסף שהולך ומתפתח ברחובות ממוקם בסמוך למחלבת תנובה ולתחנת כיבוי האש של העיר. פארק זה מאופיין בעיקר בחברות סטארט-אפ בתחום הביולוגיה והננוטכנולוגיה. בפארק נמצאים מרכזי פיתוח של החברות לנדא דיגיטל פרינטינג ולוסיקס.
מרכזי קניות
מרכז הקניות הראשי של העיר הוא לאורך רחוב הרצל, רחובהּ הראשי של העיר. ממנו מסתעף רחוב ביל"ו, בו שוכן השוק העירוני החדש, שוק מקורה אשר נפתח ב-2021 בשטח של 1,700 מ"ר על המבנה ההיסטורי של השוק העירוני. במערב העיר ממוקם מתחם השוק הסיטונאי ע"ש רון ארד, בסמוך למפעל יפאורה.
קיימים גם מספר מרכזי קניות סגורים:
כמו כן, בסמוך לעיר, ממוקמים מרכזי קניות פתוחים: פאוור סנטר ובילו סנטר Outlet, ומתחם ישפרו סנטר בנס ציונה.
כבישים
הרחוב הראשי של העיר, רחוב הרצל, הוא קטע של כביש 412.
לעיר מספר כניסות: צומת ביל"ו בדרום; כביש עוקף במזרח (שדרות בגין), מכביש 40 ועד לפארק המדע בצפון העיר; כניסה צפונית מכיוון העיר נס-ציונה; מכיוון העיר יבנה בדרום מערב מחבר כביש 410; ומכיוון כביש 42 בצפון מערב וכביש 411, הגובל בשכונת כפר גבירול עד לצומת בילו.
הכביש העוקף המזרחי שדרות בגין מתוכנן בעתיד לעקוף את נס-ציונה המשך לכביש 423 ולהתחבר לבסוף לכביש 431, אולם קיימות התנגדויות לתכנון זה (מצד תושבי השכונות המזרחיות של נס ציונה).
אוטובוסים
אגד מפעילה קווים לכל השכונות בעיר ולמושבים מסביב וכן תחנה מרכזית לצד קניון רחובות במרכז העיר. קווים בין-עירוניים מהעיר מפעילות החברות אגד, אפיקים, מטרופולין, קווים ואגד תעבורה. חלק מהקווים מוגדרים כ"קווי מהדרין", המופעלים על ידי אגד, אגד תעבורה, אפיקים וקווים. קווים אלה אינם עוברים בתחנה המרכזית.
מוניות
ברחובות יש 6 תחנות מוניות בכל רחבי העיר, וכ-160 מוניות בכל העיר רחובות והסביבה. המוניות מגיעות לכל שכונות העיר ומסיעות לכל רחבי הארץ.
רכבת
רכבת ישראל משרתת את העיר באמצעות תחנת הרכבת רחובות, הממוקמת מצפון למכון ויצמן למדע. לפי נתוני הרכבת לשנת 2017 בכל חודש עוברים בתחנה 300 אלף איש. זוהי התחנה העמוסה ביותר בארץ אחרי תחנות תל אביב, ותחנת חיפה חוף הכרמל.
כמו כן, קיימת תוכנית עתידית לבניית תחנת הרכבת רחובות – ששת הימים במערב העיר אשר תמוקם בסמוך למתחם השוק הסיטונאי בעיר.
תוכניות עתידיות
בעתיד אמור לפעול הקו הכחול, קו BRT במטרופולין גוש-דן מדרום רחובות (צומת ביל"ו) אל נס ציונה, ראשון לציון וצומת חולון.
במקביל מתוכנן להתחבר לעיר דרך הזרוע הדרומית של קו המטרו M1 על ידי נת"ע.
ספורט
ברחובות מספר אולמות ספורט בבתי הספר, הידוע מתוכם הוא היכל הספורט ע"ש אוסי וזוהר. מגרשי כדורגל מרמורק, וייסגל וקריית משה. ברחובות קיימים גם בריכת השחייה וייסגל, מרכז טניס, מטווח עירוני, הקאנטרי קלאב, והספורטק. דרך מנחם בגין הוא מסלול פופולרי להליכה ספורטיבית.
כדורגל שתי הקבוצות הבכירות בעיר הן:
מגרשן הביתי של הקבוצות הוא אצטדיון עירוני נס ציונה בה משחקת שעריים והאצטדיון העירוני רמלה בה משחקת מרמורק, כיוון שאין אצטדיון העומד בתקנים של ליגות בכירות בעיר, עד להשלמת בנייתו של אצטדיון רחובות. משחקי הדרבי בין קבוצות אלו נחשבים למתוחים ותוססים מאוד.
ובנוסף ישנן שתי קבוצות המשחקות בליגות נמוכות יותר:
כדורסל
כדוריד
פוטבול
אזור 5 - מרכז העיר
דרומית לדרך יבנה.
מאחז בדואים נוודים
בתקופת הקיץ מגיעים שבטי בדואים נוודים לעיר רחובות ומתיישבים במאחזים ממזרח לפרדס מינקוב וכן במאהל ליד קריית משה. בני השבטים רשומים במשרד הפנים כתושבי רחובות ויש להם זכות בחירה בבחירות המוניציפליות בעיר.
ארמין שימרמן
ארמין שימרמן (באנגלית: Armin Shimerman) הוא שחקן ואמן קול אמריקאי יהודי. שימרמן מפורסם בעיקר בזכות תפקידיו כברמן הפרנגי קווארק בסדרת הטלוויזיה "מסע בין כוכבים: חלל עמוק 9", כמנהל סניידר ב"באפי ציידת הערפדים" וכנושא כליו של קוזמו קריימר סטן ב"סיינפלד".
ילדותו
שימרמן נולד למשפחה יהודית בלייקווד, ניו ג'רזי, בנם של סוזן, רואת חשבון, והרברט שימרמן, צבע בתים. כאשר שימרמן היה בן 15, עברה משפחתו ללוס אנג'לס, שם אמו רשמה אותו לחוג לדרמה, במאמץ להרחיב את המעגל החברתי שלו. מאוחר יותר הוא סיים את לימודיו באוניברסיטת קליפורניה בלוס אנג'לס, ולאחר מכן נבחר לשמש כמתמחה ב-"Old Globe Theater" שבסן דייגו. הוא פצח בקריירה של משחק דרמטי בתיאטרון, ובסופו של דבר עבר לניו יורק. מאוחר יותר הוא חזר ללוס אנג'לס, שם הוא קבל תפקידים בשתי סדרות ברשת CBS, שהשיקו את קריירת המשחק בטלוויזיה שלו.
טלוויזיה
שימרמן ידוע בעיקר בזכות תפקידו כקווארק, בעלי בר פרנגי בסדרת הטלוויזיה "מסע בין כוכבים: חלל עמוק 9", אף על פי שמעורבותו בזיכיון "מסע בין כוכבים" החלה בהופעותיו בדמויות פרנגי אחרות, בסדרה "מסע בין כוכבים: הדור הבא". בדמותו של קווארק, שימרמן הפך לאחת מהדמויות המוכרות ביותר של "מסע בין כוכבים", והוא הופיע מספר רב של פעמים על שער השבועון "TV Guide", הן לבדו, הן ביחד עם שחקנים נוספים והן כחלק מסדרה לאספנים. לדבריו, הפרק "Little Green Men" הוא פרק "חלל עמוק 9" האהוב עליו ביותר, בין השאר משום שזה הפרק היחידי שבו הוא משמש כקפטן של ספינת חלל.
יחד עם ג'ונתן פרייקס (ויליאם רייקר), מרינה סירטיס (דיאנה טרוי), ג'ון דה-לנסי (קיו), מייקל אנסרה (קאנג) וריצ'רד פו (גול איבק), שימרמן הוא אחד מהשחקנים הבודדים שגילמו את אותה הדמות ב-3 סדרות מסע בין כוכבים שונות: הוא גילם את דמותו של קווארק הן ב-"מסע בין כוכבים: הדור הבא", ב-"מסע בין כוכבים: חלל עמוק 9" וב-"מסע בין כוכבים: וויאג'ר".